คจร.อนุมัติแผนแม่บทระบบขนส่งมวลชนทางราง
คจร.เห็นชอบแผนแม่บทระบบราง 12 โครงการ มูลค่าลงทุน 8 แสนล้าน
8 ก.พ. 2553

คจร.เห็นชอบแผนแม่บทระบบราง 12 โครงการ มูลค่าลงทุน 8 แสนล้าน
นายโสภณ ซารัมย์ รมว.คมนาคม เปิดเผยว่า ที่ประชุมคณะกรรมการจัดระบบการจราจรทางบก (คจร.) ได้เห็นชอบแผนแม่บทระบบขนส่งมวลชนทางรางในเขตกรุงเทพมหานครและปริมณฑล ทั้งสิ้น 12 โครงการ ระยะเวลาดำเนินการ 20 ปี มูลค่าการลงทุนกว่า 8 แสนล้านบาท โดยจะดำเนินงานในระยะ 10 ปีแรก 7 โครงการ ระยะทางรวม 154 กม. วงเงินลงทุนกว่า 3 แสนล้านบาท คาดว่าจะเปิดใช้ในปี 2562 ซึ่งโครงการรถไฟฟ้าสายสีเขียว ส่วนต่อขยายนั้น  ที่ประชุมได้ตั้งคณะกรรมการเฉพาะกิจที่มีนายสุเทพ เทือกสุบรรณ รองนายกรัฐมนตรี เป็นประธานเพื่อศึกษาการบริหารจัดการโครงการดังกล่าว หลังจากที่ประชุมได้เห็นชอบให้การรถไฟฟ้าขนส่งมวลชนแห่งประเทศไทย(รฟม.) จัดทำโครงสร้างพื้นฐาน ส่วนการบริหารการเดินรถนั้น ภายใน 1 เดือน คณะกรรมการเฉพาะกิจชุดดังกล่าวจะรายงานผลให้ทราบ